Du innkalles med dette til møte i

|  |  |
| --- | --- |
| **Råd** | Eidsberg felles menighetsråd |
| **Møtedato** | 30.05.22 |
| **Møtetid** | 1800-2100 |
| **Møtested** | MMHB |

Meld fra om eventuelt forfall til leder, tlf. 92236766

**Til stede:** Ragnhild Kruse, Kari Kvernhusengen Undeland , Synnøve Bjørknes Lundeby, Svein Østevik, Synnøve Svensson, Håvard Synnes, Magnus Grøvle Vesteraas, Bjørn Solberg, Kåre Rune Hauge, Solveig Tjernæs Vormeland, Leif Ingvald Skaug, Ingamay Synnes.

**Meldt forfall:** Ole Martin Glomsrud, Eva Reymert, Tore Mysen

**Sakliste**

**Sak 34 /22 Godkjenning av møtebok fra forrige møte og godkjenning av innkalling til dette møte.**

 Vedtak: Møtebok, innkalling og sakliste godkjennes.

**Sak 35/22 Orienteringssaker**

1. Sognepresten orienterte om aktuelle saker. Fine konfirmasjonsgudstjenester. Planlegger gudstjeneste ved Langgard 15. juni.
2. Leder orienterte fra møte med de andre MR-lederne i Indre Østfold. Forventer at ny sogneprest ansettes 7. juni.
3. Det har vært møter i gudstjenesteutvalget, som jobber med å utforme en fast agenda for gudstjenestene, som kan trykkes på tykkere papir og gjenbrukes.
Musikkutvalget har hatt møte og fastlagt programmet for sommeren og høsten.
Misjonsutvalget har hatt møte og bestemt at det blir misjonssamling 21.10. Ann Kristin Hanssen fortsetter som medlem i utvalget.
4. Prosten orienterte om at Gunnar Øvstegård vil fungere som sogneprest fra 15.08. Kapellanstillingen lyses ut etter sommeren, så der blir det vikarløsning fram til nyttår, - minst.

Vedtak: Tas til orientering.

**Sak 36/22 Praktiske saker**

Vi går en sommer og en høst i møte med vakanser i prestetjenesten. Forhåpentligvis er ny sogneprest på plass innen Alle Helgen, men for kapellanstillingen er det større usikkerhet. MR har akseptert at det kuttes noen gudstjenester, men samtidig er det viktig å gjennomføre de typiske folkekirkemarkeringene, som 4-årsbok, konfirmantpresentasjon, 50-årskonfirmanter.

Gjennomgang av gudstjenestelista, som nå er godkjent av prosten, for å se hvilke oppgaver vi må være særlig obs på.

Vedtak: Gjennomgangen tas til orientering

**Sak 37/22 Innspill til utlysning kapellanstillingen.**

Prosten deltar i dette MR-møtet, og vil ha med seg utkast til utlysning, som vi kan komme med innspill til.

Forslag:

Søkeren vil bli del av et team som står for konfirmantarbeid.

Vi har ungdomsdiakon

Ta med gudstjenestetilbudet G2

Jobbe med å spisse teksten

Forslag til vedtak: Prosten utformer søknadsteksten.

**Sak 37/22 Arbeid med strategiplan**

 Et eget notat fra leder var utsendt. Prosten hadde en kort innledning.

 Momenter fra samtalen:

Vi lever i et samfunn der kunnskapen om kristen tro er mindre og mindre. Trosopplæringen vil legges om til livslang læring. Kirken må finne ut av hva det betyr.

Det skjer en urbanisering i Borg bispedømme. Folk flytter til sentrum. Skal vi være synlig som kirke, må vi ialle vall være i de større stedene. Hvordan? Hva skjer i kirken, får vi infoen om dette ut? Kultur i kirken viktig.

Hva har vi lært av pandemien?

Selv om det digitale var viktig i pandemien, vil vi fortsatt være tilstede med fysiske møter. Alle satsninger som bidrar til at vi er synlige er viktig. Vi må være der folk henter sine impulser.

Kirkens plakat «Mer himmel på jord» har gode overskrifter.

Hva vil det si å være kirken i Eidsberg? Hva skal vi satse på? Hvordan skal vi få flere med? Være aktuell for flere.

Menigheten består av betydelig flere enn de som kommer til gudstjeneste. Babysang, KRIK, familiarbeid. Noen ønsker å komme på andre aktiviteter, ikke på gudstjenester.

Magnus: De ansatte møter mange i løpet av en uke. Jeg vil poengtere at gudstjenesten er det som gjør kiken til kirke. Teologisk kjerne, hva skal til for at det blir naturlig å gå på gudstjeneste? Mister vi sentrum i gudstjenesten, mister vi det som er sentrum i det å være kirke.

Kan gudstjenesten flyttes til babysangen? Snu rundt. Hvordan kan vi likevel skape samling om ord og sakrament? La folk møte Guds nåde gjennom forkynnelse.

Svein: Jeg tenker tilbake til min egen ungdom. Kristent miljø. Vi ungdommer gikk andre steder, det var de gamle som gikk i kirken. Formen var også da noe som ikke nødvendig vis appellerte til unge. Det har ikke endret seg mye.

 Kåre Rune

Vi er en frivillig organisasjon. Skal vi lykkes som kirke, må vi fortsatt være en stor frivillig organisasjon.

Leif Ingvald

Hadde jeg gått på gudstjeneste om jeg ikke hadde hatt oppgaver? Det er vanskelig å bygge fellesskap. Gudstjenestefellesskapet er unikt, det må vi ikke slippe.

De som lykkes med formiddagsgudstjenetene, har flere tilbud til diferensierte aldersgrupper.

Magnus: stratigiarbeid handler mer om å velge vekk enn å velge.

Er det mulig å knytte tettere bånd mellom de kontinuerlige tiltakene og f.eks tårnagent? Hvordan koble noe som går fast til enkeltarrangement.

Biskopen har oppfordret til å prøve ut nye tider for gudstjenester. Søndag formidag skal likevel fortsatt være en gudstjenestetid.

Folk har følt seg alene, savnet fellesskap, hvordan kan vi senke terskelen for denne gruppa.

Man shopper tilbud. Gudstjenestene er ikke veldig tilpasset barna. Vi mangler søndagsskole.

Når folk ønsker dåp, ønsker mange å ha det i ordinær gudstjeneste, andre ønsker egen seremoni.

Kirkekaffe før gudstjenesten?

Kjøkkenhage?

Menneskene som er innom baybsang og kor må telles, vi må føre statistikk.

 Vedtak: Samtalen tas til ettertanke.

**Sak 38//22: Eventuelt**

 Ingen saker.

Bjørn Solberg Kari Kvernhusengen Undeland

leder i menighetsrådet sekretær